Raga rock

Raga rock je termín označujúci kombináciu rock and rollovej hudby s výrazným vplyvom juhoázijskej hudby a kultúry (význačne nástrojom sitara a typickým juhoázijským spevom). Tento subžáner sa tiež spája s ďalším a to je Indo-Prog.

Prvýkrát sa raga rock objavil v roku 1965 na singli „See My Friends“ skupiny The Kinks. Nasledujúcim vplyvným hitom označujúcim raga rock bola skladba „Heart Full Of Soul“ od skupiny The Yardbirds, kde hral na sitaru Jeff Beck. Žáner spopularizovala skladba The Beatles „Norwegian Wood“. Skupina Traffic raga rock použila na ich albume Mr Fantasy a The Doors vo svojej apokalyptickej skladbe „The End“. Raga rock cítiť v hudbe neskorších The Animals a to v skladbe „Winds Of Change“. The Rolling Stones využili sitaru hneď vo viacerých skladbách ako „Paint It“, Black“, „Mother's Little Helper“ a „Street Fighting Man“. V sedemdesiatych rokoch tento žáner presadzoval John McLaughlin so svojim Mahavishnu Orchestra. Takisto sa objavil aj v tvorbe Led Zeppelin a ich skladbe „Kashmir“. V deväťdesiatych rokoch v ére britpopu žáner preslávili Kula Shaker albumom K, ktorý obsahuje Top 10 raga rock hity „Tattiva“ a „Govinda“. Raga rock Kula Shaker objavili aj na svojom novom albume Strangefolk v skladbe „Song Of Love/Narayana“.

Kategória:Rockové hudobné žánre